Gerardo Sasso

Gerardo Sasso edo Gérard de Martigues ( – Jerusalem, 1120ko irailaren 3a) San Joan Ordenaren sortzailea izan zen.

Jaioterria eta nazionalitatea ezezagunak dira. Scalan, Amalfin edo Proventzan jaio ahal izan zen. San Benediktoren Ordenaren anaia laikoa izan zen, eta Lur Santura iritsi zen Latinoen Santa Maria abadian sartzeko. 1080an, abadeak Jerusalemgo San Joan ospitalea zuzentzeko agindu zion.

Lehen Gurutzadaren arrakastaren eta Jerusalemgo Erresuma Latindarraren sorreraren ondoren, Gerardok Jerusalemgo San Joanen Ordena edo Ospitaletako Zaldunen Ordena sortu zuen. Ordenak 1113an jaso zuen aita santuaren onarpena. Gerardok jarduerak Jerusalemdik kanpo hedatu zituen eta ospitaleak sortu zituen Bari, Otranto, Taranto, Messina, Pisa, Asti eta Saint-Gillesen, guztiak erromesen ibilbidean.

Gerardo ospitaleko errektore izendatu zuten, baina hil ondoren Ordenako lehen Maisu Handitzat hartu zuten. Bere fede eta errukiagatik gurtua izan zen, eta bere gorpuzkiak Proventza eta Maltara eraman zituzten Jerusalemgo Erresuma erori ondoren.

Eliza katolikoak beatifikatu zuen eta bere ospakizun liturgikoa urriaren 13an izaten da.Batikanoko aitortza sarean .

Erreferentziak

 Kanpo estekak 

Kategoria:Campaniarrak
Kategoria:Beneditar monjeak
Kategoria:Jerusalemgo San Joanen Ordenako maistru handiak
Kategoria:Maltako Zaldunak
Kategoria:Dohatsuak
Kategoria:Erizainak
Kategoria:Jerusalemen hildakoak